พิพิธภัณฑสถานแห่งชาติจีน

พิพิธภัณฑสถานแห่งชาติจีน (p=Zhōngguó guójiā bówùguǎn) เป็นพิพิธภัณฑ์ศิลปะและประวัติศาสตร์ ตั้งอยู่ทางทิศตะวันออกของจัตุรัสเทียนอันเหมิน ใจกลางกรุงปักกิ่ง มีพื้นที่อาคารทั้งหมดประมาณ 200,000 ตารางเมตร มีผลงานมากกว่า 1.4 ล้านชิ้น และห้องนิทรรศการ 48 ห้อง เป็นพิพิธภัณฑ์ที่มีพื้นที่อาคารเดี่ยวที่ใหญ่ที่สุดในโลก และเป็นที่เก็บรวบรวมโบราณวัตถุทางวัฒนธรรมจีนไว้มากที่สุด และยังเป็นสถาบันสาธารณะระดับชาติชั้นนำที่ได้รับการสนับสนุนงบประมาณจากกระทรวงวัฒนธรรมและการท่องเที่ยว

**ประวัติศาตร์**
แบบจำลองalt=A large whitish interior space with a very high ceiling lit by many windows on its left stretches off into the far background. There are people walking around within. At left in the foreground is a large dark wooden model of a round three-tiered pagoda
รูปแบบนิติบุคคลปัจจุบันของพิพิธภัณฑ์แห่งนี้ก่อตั้งขึ้นใน ค.ศ. 2003 โดยการควบรวมสองพิพิธภัณฑ์ที่เคยครอบครองอาคารเดียวกันมาตั้งแต่ ค.ศ. 1959 ได้แก่ พิพิธภัณฑ์การปฏิวัติจีน (ตั้งอยู่ทางปีกเหนือ) ซึ่งมีต้นกำเนิดจากสำนักงานพิพิธภัณฑ์การปฏิวัติแห่งชาติที่ก่อตั้งขึ้นใน ค.ศ. 1950 เพื่อรักษามรดกของการปฏิวัติ ค.ศ. 1949 และพิพิธภัณฑ์ประวัติศาสตร์จีนแห่งชาติ (ตั้งอยู่ทางปีกใต้) ซึ่งมีต้นกำเนิดจากทั้งพิพิธภัณฑ์ประวัติศาสตร์แห่งชาติปักกิ่งที่ก่อตั้งขึ้นใน ค.ศ. 1949 และสำนักงานพิพิธภัณฑ์ประวัติศาสตร์แห่งชาติที่ก่อตั้งขึ้นใน ค.ศ. 1912 มีหน้าที่ในการปกป้องมรดกทางประวัติศาสตร์อันยิ่งใหญ่ของจีน
ตัวอาคารแล้วเสร็จใน ค.ศ. 1959 ในฐานะหนึ่งในสิบมหาอาคารที่สร้างขึ้นเพื่อเฉลิมฉลองครบรอบ 10 ปีการก่อตั้งสาธารณรัฐประชาชนจีน เป็นส่วนเสริมที่สมบูรณ์แบบของมหาศาลาประชาชนซึ่งสร้างขึ้นในช่วงเวลาเดียวกัน ตั้งอยู่บนพื้นที่ 6.5 เฮกตาร์ (16 เอเคอร์) มีความยาวด้านหน้า 313 เมตร (1,027 ฟุต) สูง 4 ชั้น รวมความสูง 40 เมตร (130 ฟุต) และมีความกว้าง 149 เมตร (489 ฟุต) ส่วนหน้าของอาคารมีเสาสี่เหลี่ยมจำนวน 10 ต้น
โถงตะวันตกจัดแสดงนิทรรศการโครงการอวกาศที่มีมนุษย์ควบคุมของจีนใน ค.ศ. 2023
ภายหลังการปรับปรุงครั้งใหญ่เป็นเวลาสี่ปี พิพิธภัณฑ์ได้เปิดให้บริการอีกครั้งในวันที่ 17 มีนาคม ค.ศ. 2011 พร้อมด้วยห้องนิทรรศการใหม่ 28 ห้อง ซึ่งเพิ่มพื้นที่จัดแสดงมากกว่าของเดิมสามเท่า และสิ่งอำนวยความสะดวกในการจัดแสดงและจัดเก็บที่ทันสมัย มีพื้นที่จัดแสดงรวมเกือบ 200,000 ตารางเมตร (2.2 ล้านตารางฟุต) การปรับปรุงดังกล่าวได้รับการออกแบบโดยบริษัท เกอร์คาน, มาร์ก แอนด์พาร์ตเนอส์ จำกัด จากประเทศเยอรมนี
นิทรรศการ "เส้นทางสู่การฟื้นฟู" ภายในพิพิธภัณฑ์แห่งนี้เป็นสถานที่ที่ประธานาธิบดีสี จิ้นผิง ได้กล่าวปราศรัยถึงแนวคิดทางการเมือง "ฝันจีน" เป็นครั้งแรกในเดือนพฤศจิกายน ค.ศ. 2012page=56 ครึ่งแรกของนิทรรศการนี้แสดงให้เห็นภาพศตวรรษแห่งความอัปยศอดสูของจีนpage=56 ส่วนครึ่งหลังนั้นได้นำเสนอคุณธรรมของจีนในการเอาชนะความทุกข์ยาก การปฏิวัติคอมมิวนิสต์จีน และการก่อตั้งสาธารณรัฐประชาชนจีนpage=56-57 หลังจากการเยี่ยมชมนิทรรศการแล้ว สีได้แถลงต่อสื่อมวลชนว่า "การฟื้นฟูชาติจีนให้กลับมามีความเจริญรุ่งเรืองอีกครั้งนั้นเป็นความฝันอันยิ่งใหญ่ที่สุดของประชาชาติจีนในสมัยปัจจุบัน"page=57
เนื่องจากการระบาดทั่วของโรคติดเชื้อไวรัสโคโรนา 2019 พิพิธภัณฑ์แห่งนี้ได้ปิดทำการตลอดปี ค.ศ. 2020 ส่งผลให้จำนวนผู้เข้าชมลดลงอย่างมากถึงร้อยละ 78 เหลือเพียง 1,600,000 คน อย่างไรก็ตามใน ค.ศ. 2021 พิพิธภัณฑ์แห่งนี้ก็ยังคงได้รับความนิยมเป็นอันดับสองในรายชื่อพิพิธภัณฑ์ศิลปะที่มีผู้เข้าชมมากที่สุดรองจากพิพิธภัณฑ์ลูฟวร์

**นิทรรศการ**
นิทรรศการความสำเร็จ 30 ปีโครงการอวกาศจีน ถูกจัดขึ้นที่ห้องโถงตะวันตกของพิพิธภัณฑสถานแห่งชาติจีน ใน ค.ศ. 2013
พิพิธภัณฑสถานแห่งชาติจีนได้จัดนิทรรศการถาวรและชั่วคราวมากกว่า 10 รายการตลอดทั้งปี ไม่เพียงแต่มุ่งเน้นไปที่การพัฒนาของจีนในสมัยโบราณและสมัยใหม่เท่านั้น แต่ยังพยายามที่จะเป็นหน้าต่างแสดงอารยธรรมโลกอีกด้วย- นิทรรศการถาวร 
** จีนโบราณ
** ถนนสู่การปฏิวัติ 
** ผลงานศิลปะคลาสสิกสมัยใหม่ - นิทรรศการเฉพาะเรื่องถาวร
** ศิลปะสำริดจีนโบราณ
** พระพุทธรูปศิลปะจีนโบราณ
** ศิลปะเครื่องลายครามจีนโบราณ
** ศิลปะหยกจีนโบราณ
** เหรียญจีนโบราณ
** ศิลปะประติมากรรมแอฟริกัน
** ราชวงศ์หมิงและราชวงศ์ชิง
** การออกแบบสถาปัตยกรรมพิพิธภัณฑสถานแห่งชาติจีน
** ประวัติโดยย่อและความสำเร็จของพิพิธภัณฑสถานแห่งชาติจีน- นิทรรศการพิเศษ (เปิดเป็นครั้งคราว)
** ศิลปะเมโทรโพลิแทน
** ฟลอเรนซ์และยุคฟื้นฟูศิลปวิทยา: นิทรรศการผลงานชิ้นเอก

**คอลเลกชัน**
พิพิธภัณฑ์แห่งนี้ครอบคลุมประวัติศาสตร์จีนตั้งแต่ยุคมนุษย์หยวนโมวเมื่อ 1.7 ล้านปีก่อนจนถึงปลายราชวงศ์ชิง (ราชวงศ์สุดท้ายในประวัติศาสตร์จีน) มีของสะสมถาวรกว่า 1,050,000 ชิ้น ด้วยโบราณวัตถุล้ำค่าและหายากมากมายที่ไม่สามารถพบเจอได้ในพิพิธภัณฑ์แห่งใดในจีนหรือที่อื่น ๆ ในโลก
หนึ่งในสิ่งของที่สำคัญที่สุดในพิพิธภัณฑสถานแห่งชาติจีน ได้แก่ "โฮ่วหมู่อู้ติ่ง" (后母戊鼎) สมัยราชวงศ์ชาง ซึ่งเป็นเครื่องสำริดโบราณที่มีน้ำหนักมากที่สุดในโลก หนักประมาณ 832.84 กิโลกรัม, ซุนบรอนซ์ทรงสี่เหลี่ยมประดับด้วยหัวแกะสี่ตัวสมัยราชวงศ์ชาง, กระทะน้ำสำริดขนาดใหญ่สมัยราชวงศ์โจวตะวันตก, เหรียญสำริดเลี่ยมทองเป็นรูปเสือสมัยราชวงศ์ฉิน, ชุดหยกฝังศพเย็บด้วยด้ายสีทองสมัยราชวงศ์ฮั่น, และคอลเลกชันซันฉ่ายเคลือบสามสีสมัยราชวงศ์ถังและเซรามิกสมัยราชวงศ์ซ่ง 
นอกจากนี้ยังมีของสะสมเกี่ยวกับเหรียญที่สำคัญ ซึ่งรวมถึงเหรียญ 15,000 เหรียญที่บริจาคโดยหลัว ปั๋วจ้าว (羅伯昭)
พิพิธภัณฑ์มีนิทรรศการถาวรชื่อ ถนนสู่การปฏิวัติ (The Road to Rejuvenation) ซึ่งนำเสนอประวัติศาสตร์ล่าสุดของจีนตั้งแต่จุดเริ่มต้นของสงครามฝิ่นครั้งที่หนึ่ง โดยเน้นที่ประวัติศาสตร์ของพรรคคอมมิวนิสต์จีนและความสำเร็จทางการเมืองของพรรค

**แกลเลอรี**
File:Han jade burial suit.JPG|ชุดฝังศพหยกเย็บด้วยด้ายสีทองสมัยราชวงศ์ฮั่น
File:Colored porcelain.jpg|แจกันกระเบื้องเคลือบสีพาสเทลจากยุคเฉียนหลงแห่งราชวงศ์ชิง
File:Printing plate for the Ming one string banknote.jpg|แผ่นทองแดงสำหรับพิมพ์ธนบัตร แบบสายเดียวสมัยราชวงศ์หมิง
File:Eastern Han stone carving.jpg|งานแกะสลักหินสมัยราชวงศ์ฮั่นตะวันออก มีภาพศาลาริมน้ำที่มองเห็นทะเลสาบที่เต็มไปด้วยปลา เต่า และนกน้ำ
File:Tangut burn horses pass.jpg|บัตรสองส่วนสีบรอนซ์ (ไผจือ) พร้อมอักษรตังกุตสี่ตัว  ฝังด้วยเงินสมัยเซี่ยตะวันตก
File:Fuhao bat.JPG|ภาชนะสำริดรูปนกฮูกจากสุสานของพระนางฟู่ ห่าว  สมัยราชวงศ์ชาง  
File:Western Han roof tile ends.jpg|ปลายกระเบื้องมุงหลังคาสมัยราชวงศ์ฮั่นตะวันตก
File:Painted stone relief of a warrior.jpg|ภาพสลักหินสลักภาพนักรบสมัยราชวงศ์เหลียงยุคหลัง
File:Western Han jade pillow.jpg|หมอนหยกสมัยราชวงศ์ฮั่นตะวันตก จากสุสานของเจ้าชายแห่งฉู่ ในซูโจว มณฑลเจียงซู
File:Lacquerware-roundbox-w-children.jpg|เครื่องรักสีแดงสมัยราชวงศ์ชิง
File:鹳鱼石斧图彩绘陶缸08765.jpg|เครื่องปั้นดินเผาทาสีวัฒนธรรมหย่างเฉา ยุคหินใหม่   โดยมีภาพนกกระสาจับปลาและขวานหินด้านข้าง 
File:Bronze tallies with gold inscriptions.jpg|แท่นทองสำริดพร้อมจารึกฝังทองคำยุครณรัฐ รัฐฉู่
File:Brick relief of two scholars and two maids.jpg|ภาพสลักนูนต่ำรูปนักปราชญ์สองคนและสาวใช้สองคนสมัยราชวงศ์ทางตอนใต้ 
File:Bronze printing plate for an advertisement.jpg|แผ่นทองสัมฤทธิ์สำหรับพิมพ์โฆษณาร้านเข็มตระกูลหลิวที่เมืองจี่หนาน ราชวงศ์ซ่ง เป็นตัวอย่างโฆษณาเชิงพาณิชย์ยุคแรกสุดที่ยังหลงเหลืออยู่
File:Bronze cannon of 1332.jpg|ปืนใหญ่สำริดจารึกปีจื้อหยวนที่ 3 (ค.ศ. 1332) สมัยราชวงศ์หยวน
File:Guojizibai pan 01.jpg|อ่างทองแดงขนาดใหญ่สมัยราชวงศ์โจวตะวันตก
File:利簋.jpg|ลี่กุ้ย ภาชนะสำริดสมัยราชวงศ์โจวยุคแรกสุดที่ถูกค้นพบ และเป็นหลักฐานทางภาพเพียงชิ้นเดียวที่แสดงถึงวันที่ราชวงศ์ชางพิชิตราชวงศ์โจว
File:HouMuWuDingFullView.jpg|โฮ่วหมู่อู้ติ่ง (后母戊鼎) งานสำริดชิ้นใหญ่ที่สุดในโลกที่ค้นพบ ณ ปัจจุบัน สร้างขึ้นในช่วงปลายราชวงศ์ชาง ที่เมืองอันหยาง
File:鹰形陶鼎08726.jpg|เครื่องปั้นดินเผารูปนกอินทรีวัฒนธรรมหย่างเฉา ยุคหินใหม่
File:Zhigongtu full.jpg|สำเนาภาพเหมือนของเหลียง ในสมัยราชวงศ์ซ่ง มีอายุตั้งแต่คริสต์ศตวรรษที่ 6 เป็นภาพทูตจากรัฐย่อยต่าง ๆ

**นาฬิกานับถอยหลัง**
นาฬิกานับถอยหลังสำหรับการเริ่มต้นของ โอลิมปิกฤดูร้อน 2008ตั้งแต่คริสต์ทศวรรษ 1990 มีการติดตั้งนาฬิกานับถอยหลังที่เกี่ยวข้องกับโอกาสสำคัญระดับชาติ เช่น การโอนอำนาจอธิปไตยฮ่องกงใน ค.ศ. 1997 การโอนอำนาจอธิปไตยมาเก๊าใน ค.ศ. 1999 การเริ่มต้นโอลิมปิกฤดูร้อน 2008 และการเปิดงานเอ็กซ์โป 2010 ที่เซี่ยงไฮ้ 

**ดูเพิ่ม**
 รายชื่อพิพิธภัณฑ์ศิลปะที่มีผู้เข้าชมมากที่สุด- รายชื่อพิพิธภัณฑสถานในประเทศจีน- พิพิธภัณฑ์พระราชวัง (พระราชวังต้องห้าม)- กระทรวงวัฒนธรรมแห่งสาธารณรัฐประชาชนจีน

**อ้างอิง**
หมวดหมู่:พิพิธภัณฑ์ในปักกิ่ง